open-index/open-wikipedia-markdown huggingface dataset:
Gelminės silkės

**Gelminės silkės** (*Bathyclupeidae*) – ešeržuvių (*Perciformes*) būrio žuvų šeima, kurioje yra 1 gentis su 7 rūšimis. Žuvų dydis – 15-35 cm. Paplitusios Atlanto, Indijos ir Ramiajame vandenynuose, atogražinėse zonose. Gyvena iki 750 m gelmėse.
Sergejus Albridzio

**Sergej Albridzio** (g. 1949 m. spalio 1 d. Akmaloje, Kazachstanas) – italas, Lietuvos ir Visagino sporto ir politinis veikėjas.

## Biografija

1956–1966 m. mokėsi Krasnodaro (Rusija) 52-oje vidurinėje mokykloje, 1969–1973 m. studijavo Krasnodaro kūno kultūros institute, kūno kultūros mokytojas.

1973–1976 m. Krasnodaro kūno kultūros instituto dėstytojas, 1976–1977 m. tarnavo tarybinėje armijoje. Nuo 1977 m. Visagino vidurinės mokyklos fizinio lavinimo mokytojas. Nuo 1979 m. Visagino sporto mokyklos akrobatikos treneris, nuo 1983 m. vyr. treneris. 1986–1994 m. mokyklos direktoriaus pavaduotojas, 1994–2010 m. Visagino akrobatikos sporto mokyklos direktorius, nuo 2010 m. Visagino kūno kultūros ir sporto centro treneris.

Lietuvos socialdemokratų partijos Visagino skyriaus, 2003 m. Liberalų ir centro sąjungos Visagino skyriaus narys.

2000–2003 m., 2007 m. (mandato atsisakė) ir nuo 2011 m. Visagino savivaldybės tarybos narys.

## Sportiniai pasiekimai
* 1967 m. TSRS akrobatikos šuolių čempionas,
* 1969 m. respublikinės kategorijos teisėjas, garbės sporto meistras,
* 1976 m. visasąjunginės kategorijos teisėjas,
* 1983 m. tarptautinės kategorijos teisėjas,
* nuo 1991 m. Lietuvos akrobatikos sporto vyriausiasis treneris ekspertas, Lietuvos akrobatikos federacijos viceprezidentas.

Sutuoktinė Nadežda, vaikai Vladimir, Pavel.

## Šaltiniai
Kregždžiažuvinės

**Kregždžiažuvinės** (*Monodactylidae*) – ešeržuvių  (*Perciformes*) būrio žuvų šeima.

Dydis 20-25 cm. Paplitusios vandenynų atogrąžų platumų pakrantėse. Gyvena iki 100 m gylyje arba priedugnyje. 

## Gentys
* Jūrų kregždės (*Monodactylus*)
* Plačiakūnės jūrų kregždės (*Schuettea*)
Gožiniai ešeriai

**Gožiniai ešeriai** (*Dichistiidae*) – ešeržuvių (*Perciformes*) būrio žuvų šeima, kurioje 1 rūšis – **juodasis gožinis ešerys** (*Dichistius capensis*, sin. *Coracinus capensis*). Tai Pietų Afrikos nacionalinė žuvis. Paplitęs išilgai Pietų Afrikos pakrančių. Dydis – iki 55 cm, svoris apie 7 kg.
Jūriniai šapalai

**Jūriniai šapalai** (*Kyphosidae*) – ešeržuvių (*Perciformes*) šeima, kurioje yra apie 51 rūšis.  

## Gentys
*Madai (*Atypichthys*)
*Batistetai (*Bathystethus*) 
*Babunos (*Doydixodon*)
*Girelės (*Girella*) 
*Grausai (*Graus*)
*Azurėjos (*Hermosilla*) 
*Čabos (*Kyphosus*)  
*Takabos (*Labracoglossa*) 
*Skorpidės (*Medialuna*) 
*Mažadyglės (*Microcanthus*)
**[[Neatypus]]* 
*Uolyninės skorpidės (*Neoscorpis*) 
*Paprastieji skorpiai (*Scorpis*)
*Sektatoriai (*Sectator*)
*Tilodon
Petras Papovas

**Petras Papovas** (g. 1947 m. sausio 25 d. Mironiškyje, Zarasų rajonas) – inžinierius, Lietuvos ir Zarasų rajono savivaldybės partinis, politinis bei visuomenės veikėjas.

## Biografija
Užaugo daugiavaikėje 9 vaikų valstiečių sentikių šeimoje. 1954–1962 m. mokėsi Stelmužės aštuonmetėje, 1962–1965 m. Zarasų M. Melnikaitės vidurinėje mokykloje. 1965–1970 m. studijavo Lietuvos žemės ūkio akademijoje, inžinierius mechanikas.

1970–1972 m. LŽŪA mokomojo ūkio darbų saugos inžinierius. 1972–1974 m. Rokiškio rajono Čedasų kolūkio inžinierius mechanikas. 1974–1980 m. Lietuvos veterinarijos akademijos mokomojo ūkio vyr. inžinierius mechanikas. 1980–1983 m. Zarasų rajono tarybos Vykdomojo komiteto Žemės ūkio valdybos viršininko pavaduotojas. 1983–1988 m. Zarasų agropramoninio susivienijimo pirmininko pirmasis pavaduotojas. 1988–1990 m. LKP Zarasų rajono komiteto I sekretorius.

1990–1992 m. LR Aukščiausiosios Tarybos deputatas. 1992–2004 m. LR Seimo narys. 1996 m. vasario-lapkričio mėn. Mindaugo Stankevičiaus Vyriausybėje – valdymo reformų ir savivaldybių reikalų ministras. 2001–2004 m. Seimo Valstybės valdymo ir savivaldybių komiteto pirmininkas. 2005–2009 m. VšĮ Vertimo dokumentacijos ir informacijos centro direktorius. 2011–2016 m. Seimo nario Albino Mitrulevičiaus padėjėjas-sekretorius, 2016–2020 m. Seimo nario Juozo Bernatonio padėjėjas.

1990 m. kovo-balandžio mėn. Zarasų rajono tarybos deputatas, 2000–2003 m. ir nuo 2007 m. Zarasų rajono savivaldybės tarybos narys.

1972–1989 m. SSKP narys. Nuo 1990 m. Lietuvos demokratinės darbo partijos narys, LDDP tarybos, prezidiumo narys, Zarasų rajono tarybos pirmininkas. Nuo 2001 m. Lietuvos socialdemokratų partijos Zarasų rajono skyriaus narys, LSDP tarybos narys, iki 2009 m. Zarasų skyriaus pirmininkas.

Domijano Popovo (g. 1954), Vasilijaus Popovo (g. 1956) ir Pavelo Popovo (g. 1960) brolis. Žmona Audronė Popovienė – ekonomistė, dukra Erika Kinderienė – gydytoja, sūnūs Egidijus ir Vitalijus.

## Įvertinimas
* 1994 m. Visagino miesto garbės pilietis 
* 2000 m. Lietuvos nepriklausomybės medalis 

## Šaltiniai
Kastuvžuvinės

**Kastuvžuvinės** (*Ephippidae*) – ešeržuvių (*Perciformes*) būrio žuvų šeima, kurioje 8 gentys ir apie 20 rūšių. Paplitusios Atlanto, Indijos ir Ramiojo vandenyno atogrąžų platumų pakrančių zonose.

## Gentys
*Kastuvžuvės (*Chaetodipterus*)
*Pikžuvės (*Ephippus*)
*Kamisetės (*Parapsettus*)
*Šikšnosparnės (*Platax*)
**[[Proteracanthus]]*
*Gvinėjinės snukės (*Rhinoprenes*)
*Pietų Afrikos pikžuvės (*Tripterodon*)
*Trumpapelekės šikšnosparnės (*Zabidius*)
Modernieji ekonomikos sektoriai

**Modernieji ekonomikos sektoriai** – ekonomikos sektoriai, kurie gali užtikrinti ilgalaikį šalies ekonomikos augimą.

Šie sektoriai itin artimai siejami su naujovėmis, naujovių taikymu, inovacijomis.

Prie moderniųjų ekonomikos sektorių priskiriami: biotechnologijų sektorius, šviesos technologijų sektorius, informacinių technologijų sektorius, farmacijos sektorius, aeronautikos sektorius ir kiti.
Šiukšliaėdinės

**Šiukšliaėdinės**, arba **dumčiai** (*Scatophagidae*) – ešeržuvių (*Perciformes*) būrio žuvų šeima. Tai smulkios žuvys, kai kurių rūšių dydis – iki 38 cm. Gyvena Indijos vandneyne ir Ramiojo vandneyno vakarinėje dalyje. Minta organinėmis atliekomis. Buriasi į tuntus. Kai kurių rūšių žuvys auginamos akvariumuose. 

## Gentys
*Šiukšliaėdžiai (*Scatophagus*)
*Selenotokos (*Selenotoca*)
Kotka

**Kotka** ( − 'erelis') − miestas pietryčių Suomijoje, Pietų Suomijos provincijoje, Kiumenlakso regione, į rytus nuo Helsinkio, prie Suomijos įlankos, Kiumijokio deltos salose. Oficiali savivaldybės kalba – tik suomių. Ateina geležinkelis iš Kouvolos, netoliese praeina pietinės Suomijos pakrantės plentas. Yra didelis popieriaus, medienos ir celiuliozės eksporto uostas. Vystoma popieriaus ir celiuliozės, medienos apdirbimo, chemijos, maisto (cukraus, malimo) pramonė; medienos apdirbimo mašinų gamyba. Veikia Helsinkio universiteto fakultetai, aukštoji technikos mokykla (įkurta 1992 m.).

Veikia Kiumenlakso krašto, laivų muziejai, meno galerija, Šv. Mykolo cerkvė (1795 m.), evangelikų liuteronų bažnyčia (1898 m.).

## Istorija
Kotka išaugo iš 1790–1800 m. rusų Kotkansario saloje pastatytos tvirtovės. 1855 m. ją sugriovė britų laivynas. 1878 m. Kotkai suteiktos miesto teisės. XIX a. pab. išaugo kaip medienos apdirbimo pramonės centras ir uostas.

## Ryšiai su Lietuva

Kotka bendradarbiauja su Klaipėdos miestu. Tarp šių miestų yra pasirašyta bendradarbiavimo sutartis.

## Gyvenamieji rajonai
* *Pietuose:* Santalahtis, Mussalo, Etukiula, Hirsaris, Kataryna, Tiutinenas, Ruonala, Aitakorpis, Karhuvuoris.
* *Šiaurėje:* Jumalniemis, Sunila, Suulisniemis, Karhula, Tampsa, Otsola, Koivula, Peipola, Saksala, Perno, Lajakoksis, Tavastila.

## Sportas

### Futbolas
* FC KooTeePee
* KTP Kotka
* Kotkan Jäntevä

## Šaltiniai

## Nuorodos
* Miesto oficiali svetainė (angl.)
Ontarijo ežeras

**Ontarijo ežeras** (, ) – ežeras Šiaurės Amerikoje, labiausiai nutolęs į rytus ir pats mažiausias Didžiųjų ežerų grandinėje.

## Geografija
Ontarijo ežeras virš jūros lygio iškilęs 75 m. Jo plotas – 18 960 km², didžiausias ilgis 311 km, plotis 85 km. Ežeras tektoninės ir ledyninės kilmės. Ontarijas įsiterpęs tarp JAV (Niujorko valstijos) ir Kanados (Ontarijo provincijos). Ontarijo ežeras – Šv. Lauryno vandens kelio dalis. Niagaros upe siejasi su Erio ežeru, Šv. Lauryno upe – su Atlanto vandenynu. Velando kanalu siejasi su Erio ežeru (aplenkia Niagaros krioklį), o Erio kanalu – su Hadsono upe.

## Ekonomika
Žiemos metu Ontarijo ežeras užšąla. Svarbiausi pakrančių miestai: Torontas, Hamiltonas, Kingstonas (Kanada), Ročesteris (JAV).

## Šaltiniai
Vasilijus Popovas

**Vasilijus Popovas** (g. 1956 m. kovo 7 d. Mironiškyje, Zarasų raj.) – Lietuvos ir Kauno politinis veikėjas ir inžinierius. Politiko Petro Papovo brolis.

## Biografija

Užaugo daugiavaikėje 9 vaikų valstiečių sentikių šeimoje. 1963–1971 m. mokėsi Stelmužės aštuonmetėje mokykloje, 1971–1974 m. Zarasų internatinėje mokykloje, 1979 m. baigė Kauno politechnikos institutą, radijo inžinierius.

1979 m. LLKJS Kauno miesto komiteto instruktorius, 1980–1984 m. Kauno Požėlos rajono komjaunimo komiteto antrasis sekretorius, 1984–1986 m. LKP Kauno Požėlos rajono komiteto instruktorius, nuo 1986 m. propagandos ir agitacijos skyriaus vedėjas, nuo 1988 m. sekretorius, 1989 m. pirmasis sekretorius. 1989 m. LKP Kauno miesto komiteto sekretorius. 1991–1994 m. UAB „Ada“ ekonomistas, 1994 m. IAB „Elektronikos investicija“ direktorius, 1995–2000 m. AB „Lietuvos taupomasis bankas“ Kauno Centro skyriaus inžinierius.

Nuo 1990 m. Lietuvos demokratinės darbo partijos narys, Kauno miesto tarybos pirmininko pavaduotojas, 1993–2001 m. tarybos pirmininkas, LDDP tarybos narys. 2000–2004 m. Seimo narys. Nuo 2001 m. Lietuvos socialdemokratų partijos Kauno skyriaus narys, LSDP tarybos narys.

1995–2000 m. (LDDP sąraše), 2002–2003 m. ir nuo 2005 m. (LSDP) Kauno miesto savivaldybės tarybos narys, nuo 2005 m. LSDP frakcijos seniūnas.

2013–2016 m. Kauno vicemeras.

Žmona Valentina, sūnus Vitalijus, dukra Rima.

## Kontroversijos
2013 m. gruodžio 17 d. į darbo vietą atvyko neblaivus, nustatytas 3 promilių girtumas. 2020 m. liepos 9 d. sulaikytas girtas prie vairo, nustatytas sunkus girtumas.

## Išnašos

## Nuorodos
* 2004 m. LR Seimo kandidato anketa
Kostas Zaleckas

**Kostas Zaleckas** (g. 1948 m. gruodžio 3 d. Zarasuose) – Lietuvos ir Zarasų rajono visuomenės ir politinis veikėjas.

## Biografija

1956–1959 m. ir 1960–1964 m. mokėsi Zarasų M. Melnikaitės vidurinėje mokykloje, 1959–1960 m. Čerepovo (Rusija) vidurinėje mokykloje, 1964–1967 m. Zarasų vakarinėje jaunimo mokykloje. 1967–1971 m. studijavo rusų kalbą Vilniaus pedagoginiame institute, 1990–1994 m. istoriją Vilniaus pedagoginiame universitete.

1995 m. Zarasų pašto viršininkas. 2000–2003 m. Zarasų rajono savivaldybės meras.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Zarasų rajono skyriaus narys, pirmininko pavaduotojas.

2000–2003 m. ir nuo 2003 m. Zarasų rajono savivaldybės tarybos narys.
Bernardinas Petras Vainius

**Bernardinas Petras Vainius** (g. 1950 m. gegužės 25 d. Kapstate, Endriejavo valsčius) – Lietuvos ir Šakių rajono savivaldybės politinis veikėjas.

## Biografija
1973 m. baigė Lietuvos žemės ūkio akademiją, inžinierius-elektrikas.

1996 m. AB „Lietuvos žemės ūkio bankas“ Šakių skyriaus valdytojos pavaduotojas, 1999 m. LŽŪB Jurbarko skyriaus Bendrųjų reikalų ir apsaugos skyriaus viršininkas. Nuo 2001 m. kooperatinės žemės ūkio bendrovės „Grūduva“ mechanizacijos padalinio vadovas.

1990–1995 m. Šakių rajono tarybos deputatas, 1995–2000 m. ir nuo 2011 m. Šakių rajono savivaldybės tarybos narys.

Nuo 2017 m. Šakių rajono vicemeras.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šakių rajono skyriaus narys.

Žmona Irena, vaikai Darius, Arūnas, Jolanta.

## Šaltiniai
Kasiteritas

**Kasiteritas** – oksidų klasės mineralas, alavo oksidas, SnO2.

Kasiteritas naudojamas kaip alavo rūda. Kasiteritas randamas aliuviniuose sąnašynuose, o pirminis šio mineralo šaltinis – hidroterminės gyslos ar magminės uolienos. Dažnai randamas kartu su kvarcu pegmatituose. Kartu su kasiteritu randamas turmalinas, topazas, fluoritas, apatitas, volframitas, molibdenitas, arsenopiritas.

Kietumas pagal Moso skalę 6-7.

Kasiterito spalva violetinė, juoda, balta, rusva.

Didžiausios šio mineralo atsargos yra Malaizijoje, Tailande, Rusijoje ir Indonezijoje.
Zigmas Povilaitis

**Zigmas Povilaitis** (g. 1934 m. gruodžio 27 d. Šakiuose) – agronomas, ekonomikos mokslų daktaras, Lietuvos ir Šakių rajono savivaldybės politinis veikėjas.

## Biografija
1952 m. baigė Karklinių žemės ūkio mokyklą ir pradėjo dirbti „Paryžiaus Komunos“ kolūkyje sodininku – daržininku, vėliau vyr. agronomu. 1962 m. baigė Joniškėlio žemės ūkio technikumą, įgydamas agronomo specialybę. 1969 m. baigė Žemės ūkio akademijos Ekonomikos fakultetą ir įgijo agronomo ekonomisto specialybę. 1991 m. Lietuvos agrarinės ekonomikos institute neakivaizdžiai baigė aspirantūrą, apgynė disertaciją. Socialinių mokslų daktaras.

1971–1992 m. „Taikos“ kolūkio, Girėnų žemės ūkio bendrovės pirmininkas. 1992–1996 m. Seimo narys. Po to pensininkas, UAB „Šakių šilumos tinklai“ valdybos narys.

2003–2015 m. Šakių rajono savivaldybės tarybos narys. 2003–2007 m. Ekonomikos ir finansų komiteto pirmininkas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šakių rajono skyriaus narys, skyriaus iždininkas.

Žmona Birutė, vaikai Renata, Arūnas.

## Šaltiniai
Asūnai

**Asūnai** () – tai kaimas šiaurės rytų Lenkijoje. Kaimas yra įsikūręs pasienyje su Rusijos Federacijos Kaliningrado sritimi.

## Istorija
Pirmasis Asūnų paminėjimas siekia 1352 m., kai Vokiečių ordino didysis magistras Vinrichas Kniprodė riteriui Luprechtui Sūduviui suteikė 70 margų Asūnų lauke (pavadinimas kilęs nuo prūsiško vardo *Assune*). Jo valdos vėliau vėl atiteko Ordinui ir 1394 m. jau buvo minimos kaip kaimas, mokantis činšą, įkurtas didžiojo maršalo Engelhardo Rabės (1387–1392).

1481 m. kaimo klebonu tapo lenkų kunigas Jokūbas de Coszmi iš Plocko vyskupijos. Dar 1664 m. pamaldos vyko lenkų kalba.

Kaime išliko 1506 m. pastatyta buvusi karčema, kuri dabar naudojama kaip kaimo bendruomenės namai ir kultūros centras.

1975–1998 m. vietovė priklausė Olštyno vaivadijai.
Stopkiai

**Stopkiai** () – kaimas šiaurės rytų Lenkijoje. Kaimas yra įsikūręs pasienyje su Rusijos Federacijos Kaliningrado sritimi.
Raudondvaris (Lenkija)

**Raudondvaris** (, ) – kaimas šiaurės rytų Lenkijoje. Kaimas yra įsikūręs pasienyje su Rusijos Federacijos Kaliningrado sritimi.
Dumčiai

:: *Apie žuvis žr. [[Šiukšliaėdinės]] žuvys.*

**Dumčiai** – kaimas Vilkaviškio rajono savivaldybėje, 3 km į pietus nuo Dugnų, prie kelio . Kaimo rytiniu pakraščiu teka kairysis Šešupės intakas Rausvė, vakaruose auga Gurbšilio miškas.

## Gyventojai

## Šaltiniai
Sintezė

**Sintezė** ( 'sujungimas, sudarymas į visumą') gali reikšti:
* sintezė – įvairių elementų, objekto dalių jungimas ar jungimasis į visumą. Kartais – ir tokio jungimosi rezultatas;
* sintezė – G. V. F. Hėgelio filosofijoje – aukščiausias vystymosi laipsnis, išsprendžiąs ankstesnių stadijų (tezės ir antitezės) prieštaravimus;
* cheminė sintezė – Cheminių junginių gavimas iš kitos cheminės sandaros medžiagų šioms jungiantis. Pvz.: Vandens sintezė: dvi vandenilio ir viena deguonies molekulė jungiasi į dvi vandens molekules. 2H2 + O2 = 2H2O;
* branduolių sintezė – naujų atomų branduolių susidarymas branduolinių reakcijų metu (tiek sąlajos, tiek skilimo būdu).
Kučiai (Lenkija)

**Kučiai** () – kaimas šiaurės rytų Lenkijoje, pasienyje su Rusijos Federacijos Kaliningrado sritimi.
Johanesburgas

**Johanesburgas** () – miestas Pietų Afrikos Respublikoje, Gautengo provincijos centras. Vienas didžiausių šalies miestų, kuriame gyvena 4,80 mln. gyventojų (2022 m.). Metropolinėje teritorijoje gyvena 9,62 mln. gyventojų (2016 m.) 2590 km² plote. Tai vienas didžiausių pasaulio miestų, neturinčių priėjimo prie jūros ar svarbios upės.

## Istorija

Prieš atsikraustant europiečiams, dabartinėse miesto teritorijose gyveno bantų gentys. Johanesburgas įkurtas 1886 m. radus aukso Vitvatersrando kalne. Per trumpą laiką mieste apsigyveno virš 100 tūkst. gyventojų. Netrukus tapo vienu svarbiausių aukso gavybos centrų pasaulyje. Johanesburgą kontroliavo afrikaneriai iki Antrojo Būrų karo, kai miesto kontrolę perėmė britai. Intensyviai vykdyta apartheido politika. Juodaodžiai gyventojai atskirti į suformuotą Soveto priemiestį.

## Ekonomika

Johanesburgas – vienas svarbiausių šalyje ekonominių, finansinių ir transporto centrų. Netoli miesto yra svarbiausias Afrikoje Johanesburgo tarptautinis oro uostas. Keliai ir geležinkeliai į visus svarbiausius šalies miestus ir uostus. Svarbiausia ūkio šaka – aukso gavyba. Plieno, cemento, chemijos, popieriaus, tekstilės, maisto pramonė.

## Svarbiausi lankytini objektai
* Apartheido muziejus
* Nelsono Mandelos muziejus
* Afrikos istorijos muziejus
* Johanesburgo zoologijos sodas
* Keletas meno muziejų
* 25 km nuo miesto esanti *Sterkfontein* fosilijų radimvietė (įtraukta į UNESCO pasaulio paveldo sąrašą), kur rasta *[[Australopithecus africanus]]* ir *[[Australopithecine]]* palaikai.

## Sportas
* Kaizer Chiefs FC – futbolo klubas;
* Orlando Pirates FC – futbolo klubas;
* Moroka Swallows FC – futbolo klubas;
* Highlands Park FC – futbolo klubas;
* Johanesburge 2010 m. vyko XIX pasaulio futbolo čempionatas.

## Šaltiniai

## Nuorodos
* Oficiali svetainė
* Kultūra ir turizmas 
* Wikitravel:Johannesburg
Bartėnai

**Bartėnai** (, ) – gyvenvietė šiaurės rytų Lenkijoje (Varmijos Mozūrų vaivadija, Kentšyno apskritis, Bartėnų valsčius), pasienyje su Rusijos Federacijos Kaliningrado sritimi.

## Istorija

Bartos žemės kaimo pavadinimas prūsiškos kilmės, žinomas nuo 1353 m. Kitos formos: *Barty, Borty, Barthen, Barten*. 1240 m. bartų žemes užėmė Vokiečių ordinas. 1310 m. padedamas prūsų, Bartėnus buvo užėmęs Vytenis. 1380-1390 m. pastatytos mūrinės sienos, iki 1400 m. – pilies mūrai. 1630 m. suteiktos miesto teisės. Iki XV a. pabaigos Bartėnų pilis buvo vienas svarbiausių atsparos centrų išpuoliams prieš Lietuvą. 1533-1841 m. pilyje rezidavo seniūnas, 1842-1945 m. ji priklausė privatiems asmenims. 1914 m. pilis sudegė, bet per dvejus metus buvo atstatyta.

Bartėnai 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Rastenburgo apskrities miestas. 1945 m. buvę gyventojai pasitraukė arba buvo iškeldinti, jų vietoje atkelti lenkai, gyvenvietė neteko miesto teisių. Pilyje įkurtas žemės ūkio kooperatyvas ir jo parduotuvės. Panaikinus kooperatyvą pilis privatizuota, pritaikoma viešbučiui.

|}

1389 m. pastatyta bažnyčia, ji perstatyta XVIII a., 1643 m. įrengtas renesansinis altorius, 1750 m. – barokiniai vargonai.

Pirmoji mokykla atidaryta 1548 m., nuo 1622 m. joje dirbo du mokytojai, rektorius ir kantorius.

## Gyventojai

## Šaltiniai
Rogainiai

**Rogainiai** (, ) – kaimas  Lenkijos šiaurės rytuose: Varmijos Mozūrų vaivadijos Geldapės apskrities Dubininkų valsčiuje.    

## Aprašymas

Rogainiai išsistatę Varmijos Mozūrų vaivadijos rytuose ir 17 kilometrų nutolę į rytus nuo apskrities centro Geldapė. Kiek šiauriau prasideda Romintos giria. Keletą šimtų metrų į rytus nuo kaimo iškilusi 260 m aukščio moreninė kalva *Lapkė* (), vėliau vadinama *Bernsteinberg* (). 1953 m. kovo 4 d. ši kalva buvo pavadinta *Lisia Góra* (). Rogainiai pasiekiami vaivadijos keliu Nr.. Geležinkelio prieigos nebeliko, kai po Antrojo pasaulinio karo buvo uždaryta geležinkelio linija Geldapė–Žydkiemis su artimiausia stotele Meškerupiuose ().

Kaimas žinomas nuo 1555 m. 1874 m. tapo naujai įkurto to paties pavadinimo prūsiško valsčiaus centru, įėjusiu į Geldapės apskritį. XX a. pr. jam priklausė 330 ha žemės. Iki mūsų dienų išsilaikė **L** formos dvaro rūmai ir koplyčia parke. 1910 m. Rogainiuose buvo 232 gyventojai, iš jų 88 gyveno apylinkėse. 1928 m. prie Rogainių valsčiaus prijungus Katharinenhofo valsčių, gyventojų skaičius Rogainiuose išaugo, o vėliau sumažėjo: 1933 m. registruoti 429 gyv., o prieš Antrąjį pasaulinį karą – 396 kaimiečiai. Iki Antrojo pasaulinio karo pabaigos tikintieji evangelikai liuteronai buvo priskirti Dubininkų parapijai, o katalikai – bažnyčiai Geldapėje. Pokaryje evangelikai liuteronai priklauso Geldapės parapijai, o katalikai meldžiasi Dubininkų bažnyčioje.

## Šaltiniai
Durbanas

**Durbanas** () – miestas rytinėje Pietų Afrikos Respublikos dalyje, Indijos vandenyno pakrantėje, Kvazulu-Natalio provincijoje. 3,12 mln. gyventojų (2005; su priemiesčiais – 4 mln.). Tai trečias pagal dydį šalies miestas (po Keiptauno ir Johanesburgo).

## Istorija

Iki atsikraustant europiečiams, dabartinio miesto apylinkėse gyveno zulų gentys. 1497 m. gruodžio 25 d. pakrantes pasiekė portugalo Vasko da Gamos ekspedicija, kuri pavadino čia esantį užutėkį *Rio De Natal* („Kalėdų upė“). 1824 m. britų kolonistai Natalyje įsteigė prekybos dramblio kaulu uostą. 1835 m. Port Natalis, Kapo kolonijos gubernatoriaus Benjamin d’Urban garbei pervadintas į Durbaną. XIX a. į miestą atvyko daug imigrantų iš Indijos ir kitų Azijos šalių dirbti cukranendrių plantacijose. Yra du universitetai (Kvazulu-Natalio ir Durbano).

## Ekonomika

Durbanas svarbus transporto mazgas. Yra tarptautinis Durbano oro uostas. Durbano jūrų uostas – vienas didžiausių pagal apyvartą uostų pietų pusrutulyje. Eksportuojamos anglys, manganas, chromo junginiai, javai, vilna, cukrus. Naftos perdirbimo, mašinų, chemijos, maisto pramonė.

## Turizmas

Miestas garsėja savo puikiais paplūdimiais ir kazino. Yra keletas muziejų (jūrų, Afrikos meno ir kultūros, istorijos), meno galerijų, milžiniškas *uShaka* akvariumas, botanikos sodas.

## Sportas
Durbane 2010 m. vyko XIX pasaulio futbolo čempionatas.
;Futbolo klubai
* AmaZulu FC – futbolo klubas;
* Lamontville Golden Arrows FC – futbolo klubas;
* Royal AM FC – futbolo klubas;
* „King Park“ stadionas, kurio talpa 52 tūkst. žiūrovų;
* Manning Rangers FC (buvęs futbolo klubas);
* „Chatsworth (Četsvorto)“ stadionas; talpa 35 tūkst. žiūrovų.

## Nuorodos
* Oficiali svetainė 
* Durbano uostas
* Wikitravel:Durban
Baltoji planarija

**Baltoji planarija** (*Dendrocoelum lacteum*) – Blakstienotosių kirmėlių (*Turbellaria*) klasės neparazitinė plokščioji kirmėlė.

## Gyvenamoji aplinka
Gyvena gėluose tvenkiniuose. Po šiekštais, akmenimis ir lapais galima aptikti pasislėpusių nedidelių 1-2 cm ilgio plokščių kirmėlių.

## Sandara

### Dvišalė simetrija
Planarijos kūnas ištįsęs ir iš viršaus suplotas. Užpakalinis kūno galas nusmailėjęs, o priekinis – paplatėjęs, ir abiejuose jo šonuose kyšo po trumpą ataugą – tai lytėjimo organai, čiuptuvai. Čia yra ir dvi juodos akys. Gerai įsižiūrėjus, matyti, kad planarijos dešinioji pusė atrodo kaip kairiosios atspindys veidrodyje.
Tokia simetrija, priešingai spindulinei duobagyvių simetrijai, vadinama dvišale. Ji būdinga daugeliui daugialąsčių gyvūnų ir atsirado aktyviai jiems judant.

### Odos – raumenų maišelis
Planarijos kūnas apaugęs blakstienėlėmis, kuriomis irdamasi planarija lengvai juda. Po odos danga yra keli raumenų sluoksniai. Jie glaudžiai suaugę su oda, sudarydami odos – raumenų maišelį. Raumenys padeda planarijai keisti kūno formą ir judėti.

### Virškinimo organai
Planarijos burna yra kūno viduryje, pilvo pusėje. Ji jungiasi su rykle. Pro burną ryklė iškišama laukan, įsiskverbia į grobį ir iščiulpia jo turinį. Maistas virškinamas žarnyno atšakose, kurios aklinai užsibaigia. Nesuvirškintos maisto liekanos pašalinamos pro burną.

### Kvėpavimas
Specialių kvėpavimo organų planarija neturi, o kvėpuoja visu kūno paviršiumi.

### Šalinimas
Visas kirmėlės kūnas išraizgytas daugybės plonų išsišakojusių kanalėlių. Į juos patenka nesuvirškintos atliekos, kurios pašalinamos pro šalinamąsias poras.

### Nervų sistema
Planarijos nervinės ląstelės neišsimėčiusios po visą kūną, kaip hidros, o sudaro du nervinius kamienus. Priekinėje dalyje nerviniai kamienai susijungia ir sudaro nervinį mazgą.

### Dauginimasis
Priekinėje planarijos kūno dalyje yra du apvalainiai kūneliai – kiaušidės; taip pat yra daugybė puslelių – sėklidžių. Kiaušidėse išsivysto kiaušiniai, o sėklidėse – spermatozoidai. Vainasi, toje pačioje planarijoje susidaro ir moteriškosios, ir vyriškosios lytinės ląstelės. Planarija vadinama hermafroditu.
Jūrų angelai

**Jūrų angelai** (*Pomacanthidae*) – ešeržuvių (*Perciformes*) šeima, kuriai priklauso labai spalvingos žuvys, gyvenančios vandenynų atogrąžų platumose ir tarp koralinių rifų. Dydis – iki 60 cm.  

Šeimoje 7 gentys, 86 rūšys.
## Gentys
*Dėmėtieji jūrų angelai (*Apolemichthys*)
*Keistakūniai jūrų angelai (*Centropyge*)
*Šeriadančiai jūrų angelai (*Chaetodontoplus*)
*Lyrauodegiai jūrų angelai (*Genicanthus*)
*Izabelitės (*Holacanthus*)
*Paprastieji jūrų angelai (*Pomacanthus*)
*Karališkieji jūrų angelai (*Pygoplites*)


Image:Gray angelfish.jpg|Pilkasis jūrų angelas (*Pomacanthus arcuatus*)
Image:Poimp u0.gif|Puošnusis jūrų angelas (*Pomacanthus imperator*)
Image:Pomacanthus semicirculatus 1.jpg|Smulkiadėmis jūrų angelas (*Pomacanthus semicirculatus*)
Image:Centropyge bispinosa.jpg|Dvidyglis jūrų angelas (*Centropyge bispinosa*)
Image:Holacanthus ciliaris 2.jpg|Žalioji izabelitė (*Holacanthus ciliaris*)
Image:Holacanthus tricolor.jpg|Trispalvė izabelitė (*Holacanthus tricolor*)
Image:Pomacanthus annularis head.JPG|*[[Pomacanthus annularis]]*
Image:Pomacanthus maculosus.jpg|*[[Pomacanthus maculosus]]*
Image:Pomacanthus xanthometopon 1.jpg|*[[Pomacanthus xanthometopon]]* 
Image:Holacanthus arcuatus.jpg|*[[Holacanthus arcuatus]]*
Šernažuvinės

**Šernažuvinės** (*Pentacerotidae*) – ešeržuvių (*Perciformes*) šeima. Dydis – 25-90 cm. Paplitusios Indijos ir Ramiajame vandenynuose, Atlanto vandenyno pietvakarinėje dalyje.

Šeimoje 8 gentys, 14 rūšių.
## Gentys
* Buriapelekės šernažuvės (*Evistias*)
* Šernasnukės (*Histiopterus*)
* *[[Parazanclistius]]*
* Smulkiadėmės šernažuvės (*Paristiopterus*)
* Ilgasnukės šernažuvės (*Pentaceropsis]]*)
* Ylapelekės šernažuvės (*Pentaceros*)
* Netikrosios ylapelekės šernažuvės (*Pseudopentaceros*)
* Dryžuotosios šernažuvės (*Zanclistius*)
Port Elizabetas

:: *Apie miestelį Sent Vinsente ir Grenadinuose žr. [[Port Elizabetas (Grenadinai)]]*.

**Port Elizabetas** (angl. ir afrik.: *Port Elizabeth*) arba **Gabėcha** (kos. *Gqeberha*) – miestas Pietų Afrikos Respublikoje, Rytų Kapo provincijoje, prie Indijos vandenyno Algoa įlankos. Mieste gyvena virš 1 mln. gyventojų, o aglomeracijoje – 1,5 mln.

## Istorija

Miestas įkurtas 1820 m. britų kolonistų, vadovaujamų Kapo kolonijos gubernatoriaus Rufane Donkin. Pavadintas gubernatoriaus žmonos Elžbietos garbei. Augo kaip svarbus jūrų uostas. Ypač didelę svarbą įgavo 1873 m. kai buvo sujungtas geležinkeliu su Kimberliu – deimantų gavybos centru. Por Elizabete yra du universitetai.

2021 m. vasario 23 d. pakeistas oficialus miesto pavadinimas į **Gabėchą** (kosų: *Gqeberha*).

## Ekonomika
Veikia Port Elizbeto oro uostas, kuris nuo 2021 m. vasario 23 d. oficialiai vadinamas vado Deivido Sturmano tarptautiniu oro uostu (*Chief Dawid Stuurman International Airport*). Svarbus jūrų uostas (eksportuojamos naudingosios iškasenos iš centrinių šalies sričių). Automobilių, chemijos, maisto, medienos ir metalo apdirbimo pramonė.

## Turizmas

* Donkino parkas, kuriame yra 1861 m. pastatytas švyturys ir nedidelė akmeninė piramidė
* Frydricho fortas, pastatytas 1799 m. britų, gynybai nuo prancūzų laivyno
* Žirgo memorialas – paminklas per Antrąjį Būrų karą žuvusiems žirgams
Taip pat yra muziejų (meno, istorijos, kultūros), okeanariumas ir kt. Miestas garsėja puikiais paplūdimiais.

## Sportas
* Chippa United FC – futbolo klubas;
* Mieste 2010 m. vyko XIX pasaulio futbolo čempionatas.

## Šaltiniai

## Nuorodos
* Turizmas Port Elizabete
* Oficiali svetainė 
* Wikitravel:Port Elizabeth
JAV transportas

**[[JAV]] transporto sistema** yra itin gerai išvystyta. Labiausiai išvystytas kelių tinklas. Daugiausiai kelių driekiasi iš rytų į vakarus. Analogiškai šia kryptimi stipriausiai yra išvystyta vamzdynų bei geležinkelių transporto infrastruktūra. Vidaus vandenų transportas JAV daugiausiai sietinas su laivyba Misisipės upėje. Gerai yra išvystytas oro transportas. Smulkesni oro uostai yra beveik visuose JAV miestuose. Didžiausias oro uostas JAV yra įsikūręs Čikagoje.
Biografija

**Biografija** (gr. *biographía* – gyvenimo aprašymas) – seniausias rašytinio pasakojimo žanras.

Atsirado Antikoje (Plutarcho Paralelinės biografijos), paplito viduramžiais šventųjų gyvenimo aprašymais, įsitvirtino Renesanso epochoje enciklopediniuose žodynuose.

Tai žmogaus gyvenimo istorija nuo gimimo iki mirties, biografijos objektas, chronologinė seka formuojanti pasakojimo struktūrą. Biografijos autorius operuoja realiais faktais, kurie gali būti sutraukti į glaustą informacinį pranešimą ir išplėtoti į asmenybės raidos, jos aplinkos bei laiko studiją.

Skirtingi biografijos tipai:
* Meninė
* Mokslinė
* Populiarioji
Australinės zebražuvės

**Australinės zebražuvės** (*Enoplosidae*) – ešeržuvių (*Perciformes*) šeima, kurioje 1 gentis ir 1 rūšis – **australinė zebražuvė** (*Enoplosus armatus*). Paplitusi Indijos ir Ramiojo vandenyno vakarinėje dalyje, tarp koralinių rifų. Dydis – iki 50 cm.
Lapžuvinės

**Lapžuvinės** (*Nandidae*) – ešeržuvių (*Perciformes*) šeima. Dydis 6-20 cm. Paplitusios pietų Azijoje. Auginamos akvariumuose. Šeimoje 4 gentys.

## Gentys
* Afrikinės lapžuvės (*Afronandus*)
* Paprastieji nandai (*Nandus*)
* Afrikinės daugiadyglės (*Polycentropsis*)
* Tigriniai nandai (*Pristolepis*)
Ist Londonas

**Ist Londonas** (,  – 'Rytų Londonas'; kosų k.: *Imonti*) – miestas Pietų Afrikos Respublikos pietvakariuose, Rytų Kapo provincijoje. Išsidėstęs Indijos vandenyno pakrantėje, tarp Bafalo ir Nahūno upių. Tai vienintelis šalyje upių uostas (išvežama vilna, odos, vaisiai). 250 tūkst. gyventojų, o aglomeracijoje – virš 700 tūkst.

1847 m. dabartinėje miesto vietoje britai įkūrė Glamorgano fortą. Aplink jį esančios gyvenvietės pradėjo augti, o 1914 m. sujungtos į Ist Londono miestą.

Ist Londono uostas nuo 2021 m. vasario 23 d. oficialiai vadinamas Karaliaus Falo orouostu (*King Phalo Airport*) – tai didžiausias šalyje medienos eksporto uostas. Iš šalia esančio oro uosto vyksta skrydžiai į didžiuosius šalies miestus. Automobilių, tekstilės, maisto, medienos apdirbimo, farmacijos pramonė. Žvejyba.

Miestas garsėja savo paplūdymiais. Yra keletas muziejų, dailės galerija, zoologijos sodas, akvariumas. Miesto muziejuje yra saugoma išlikusi priešistorinė žuvis – latimerija. Ist Londonas – visos šalies serfingo centras.

## Šaltiniai

## Nuorodos
* Oficiali svetainė
* Turizmas
* Miesto pramonė
* Wikitravel:East London
Mykolas Dromantas

**Mykolas Dromantas** (g. 1955 m. rugpjūčio 8 d.) – pedagogas, Lietuvos visuomenės ir politinis veikėjas.

## Biografija

1977 m. baigė Šiaulių pedagoginį institutą, fizikos mokytojas. 1993–1995 m. Danijos technologijų instituto stažuotojas. 2000 m. baigė Kauno technologijos universitetą, gamybos vadybos mokslo bakalauras, 2002 m. – vadybos ir verslo administravimo magistras. Lietuvos žemės ūkio universiteto ir Kauno technologijos universiteto Socialinių mokslų doktorantas.

Kauno Vytauto Didžiojo universitetas, Socialinių mokslų (Vadyba ir administravimas, S189 Organizavimo mokslai) daktaras

1987–1995 m. Šiaulių J. Janonio vidurinės mokyklos fizikos mokytojas. Nuo 1997 m. Šiaulių verslo konsultacinio centro, 2000 m. Šiaulių regiono plėtros agentūros direktorius. Nuo 2000 m. Šiaurės Lietuvos aukštesniosios verslo mokyklos, nuo 2002 m. Šiaurės Lietuvos kolegijos direktorius.

Nuo 2005 m. Lietuvos socialdemokratų partijos Šiaulių skyriaus narys.

1990–1995 m. Šiaulių miesto savivaldybės tarybos narys, 1995–1997 m. Šiaulių rajono savivaldybės tarybos narys (LSDP sąraše), Ekonomikos komiteto pirmininkas.
Kierviniai

**Kierviniai** () – kaimas šiaurės rytų Lenkijoje. Kaimas yra įsikūręs pasienyje su Rusijos Federacijos Kaliningrado sritimi.
Algimantas Gaubas

**Algimantas Gaubas** (g. 1955 m. birželio 18 d. Drąsučiuose, Kuršėnų rajonas) – Lietuvos ir Šiaulių rajono savivaldybės visuomenės bei politinis veikėjas.

## Biografija
1978 m. baigė Vilniaus inžinerinį statybos institutą, automobilių ir autoūkio inžinierius.

1995–2004 m. ir 2005–2008 m. Šiaulių apskrities viršininko administracijos Personalo ir ūkio skyriaus vedėjas, Šiaulių regiono plėtros tarybos narys. 2004–2005 m. ir 2008–2015 m. Šiaulių rajono savivaldybės meras.

Nuo 2015 m. Aplinkos apsaugos departamentas prie Aplinkos ministerijos Šiaulių aplinkos apsaugos inspekcijos Viršininko pavaduotojas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Šiaulių rajono skyriaus narys, LSDP tarybos narys. 

1990–1995 m. Šiaulių rajono tarybos deputatas, 1995–1997 m. (LDDP sąraše), 2003–2007 m., 2007–2011 m. ir nuo 2011 m. Šiaulių rajono savivaldybės tarybos narys.

Sutuoktinė Ona, vaikai Inga, Indrė.  .

## Šaltiniai
Veltins arena

**Veltins arena** – futbolo stadionas Gelzenkirchene, Vokietijoje. Savo namų rungtynes čia žaidžia FC Schalke 04 futbolo klubas. Stadiono talpa yra 61 482 vietos (stovimos ir sėdimos) arba 48 426 vietos (tik sėdimos, skirtos tarptautinėms varžyboms).

## Istorija
Planai pastatyti naują stadioną kilo XX a. 10-ojo dešimtmečio pabaigoje, kai senasis Parko stadionas tapo morališkai pasenęs. Po istorinės FC Schalke 04 pergalės UEFA taurės finale 1997 m. ir artėjant klubo šimtosioms metinėms 2004 m. buvo nutarta statyti naują, modernų stadioną.

Naujasis stadionas atidarytas 2001 m. rugpjūčio 13 d. ir pavadintas *Arena AufSchalke*. 2005 m. pavadintas „Veltins“ arena pagal rėmėjus. Stadione vyko 2004 m. UEFA Čempionų lygos finalas, Bruce Springsteen ir Bon Jovi koncertai. 2006 m. čia buvo sužaistos penkios XVIII pasaulio futbolo čempionato rungtynės.

## Vieta, konstrukcija

Naujasis stadionas pastatytas senojo vietoje, tačiau dėl po stadionu esančių anglies kasyklos šachtų teko jį pasukti apie 45° kampu. Stadione yra 2 aukštų tribūnos. Tarp šių dviejų aukštų aplink visą stadioną yra 72 VIP ložės.

Stadionas, priklausomai nuo oro sąlygų, gali būti uždaras arba atviras. Stadiono centre, virš aikštelės kabo video kubas. Jį sudaro 4 ekranai, kurių kiekvieno plotas yra 35 m².

Aikštelė iš stadiono gali išvažiuoti per 4 valandas. Todėl veja gali augti normaliomis sąlygomis, be šviesos trūkumo, taip pat koncertų metu ji nenukenčia.

## Nuorodos
* Oficiali svetainė
Jonas Kiriliauskas

**Jonas Kiriliauskas** (g. 1966 m. balandžio 14 d. Skačiuose, Šiaulių rajonas) – valstybės tarnautojas, istorikas, Lietuvos ir Šiaulių rajono savivaldybės visuomenės bei politinis veikėjas.

## Biografija
1985 m. baigė Šiaulių K. Didžiulio politechnikumą, metalo apdorojimo pjaunant technologas, 1996 m. baigė istoriją Vilniaus universitete.

1992 m. Kuršėnų politechnikos mokyklos, 2003 m. Kuršėnų politechnikos mokyklos direktoriaus pavaduotojas, 2006 m. Šiaulių rajono savivaldybės administracijos vyriausiasis specialistas.

Nuo 1995 m. Lietuvos socialdemokratų partijos Šiaulių skyriaus narys, 1997–1999 m. Šiaulių rajono skyriaus pirmininko pavaduotojas, 1999–2001 m. skyriaus pirmininkas, nuo 2001 m. pirmininko pavaduotojas, LSDP tarybos narys. Nuo 2015 metų LSDP šiaulių rajono skyriaus pirmininkas, LSDP Tarybos narys.

2003–2007 m., 2007 m. ir 2011 m. (mandato atsisakė) Šiaulių rajono savivaldybės tarybos narys.

Šiaulių raj. Lions klubo narys, 2016–2017 m. sezono klubo prezidentas, Raudonojo Kryžiaus draugijos narys, Lietuvių kalbos draugijos narys.

Sutuoktinė Janina, vaikai Žygimantas, Adelaidė Mariana.

## Bibliografija
Bendraautoris knygų:
* Kuršėnų kunigas kanauninkas V. Dambrauskas (1879-1941) (2001);
* Kuršėnų bažnyčios istorija (2003);
* Kuršėnų žydų istorija (2007);
* Kuršėnams - 430 metų (2011);
Rašė straipsnius knygoms: 
* Kuršėnai (2003); 
* Kuršėnų enciklopedija (2005).

Parašė knygas:
* Savęs okupacija (esė rinkinys) (2009);
* Ženklai. Gyvenimo daugiabutyje kronikos (novelių rinkinys) (2012);
* XIX a. - XX a. pirmosios pusės Kuršėnai. Gyvenimo fragmentai, laikas ir žmonės (2014);
* Kuršėnų bibliotekos istorija (žmonės, knygos, laikas) (2015).
* Kuršėnų pėdsakas 1917 metų rugsėjo 18-22 dienos Vilniaus konferencijoje. Savivaldos sukūrimas Kuršėnų apskrityje ir valsčiuje 1918 metais (2017).
* Viskas ką norėjote sužinoti, bet nedrįsote paklausti apie "Kuršėnų vyniotinį" (2017).
* Visi keliai veda į kuršėnus (istorinės kultūrinė išvykos) (2018).
*"Kuršėnų vyniotinio" istorija (2018).
*Švento Florijono legionas. Gaisrinės istorija: seniau ir dabar - Lietuvoje, Šiaulių rajone ir Kuršėnuose (2019).
*1919-ieji Kuršėnų krašte (arba, kieno šiandien bus valdžia) (2019)
*Su apkasų smarve. Pirmųjų savanorių istorija (romanas) (2020).
*Pamiršti nepamiršti Kuršėnų krašto dvarai (2020).
*Budėjimas Vienos nakties karas (romanas) (2020).
*Pasodinsim Lietuvai ąžuolą. Varputėnų šaulių būrio istorija 1930-1940 m. (2021).

## Šaltiniai
Peiliadantinės

**Peiliadantinės** (*Oplegnathidae*) – ešeržuvių (*Perciformes*) šeima. Dydis – iki 90 cm. Paplitusios vandenynų priekrančių zonoje ties Japonija, Havajų salomis, Peru, Tasmanija, Pietų Afrika ir Vakarų Australija. Šeimoje viena gentis – **peiliadančiai** (*Oplegnathus*) su 6 rūšimis.
Dauglaukis

**Dauglaukis** – kaimas Tauragės rajono savivaldybėje, 8 km į pietvakarius nuo Tauragės, kairiajame Jūros krante, prie santakos su Dauglaukio upeliu. Seniūnaitijos ir parapijos centras. Yra paštas (LT-73009). Kaimo šiauriniame pakraštyje yra Dauglaukio kapinynas.

## Istorija

Anksčiau kaimas buvo vadinamas ***Daukintlaukiu***, gyvenvietė buvo skirstoma į Didįjį Dauglaukį (šiaurinė dalis) ir Mažąjį Dauglaukį (pietinė).

Sovietmečiu „Raudonosios Žvaigždės“ kolūkio centrinė gyvenvietė. 1958 m. įsteigta septynmetė mokykla, vėliau aštuonmetė, devynmetė, nuo 1993 m. Dauglaukio pagrindinė mokykla. 1961 m. įkurti kultūros namai, biblioteka, yra medicinos punktas.

1990 m. įkurta Dauglaukio parapija ir pradėta statyti Dauglaukio Švč. Mergelės Marijos Ėmimo į dangų bažnyčia (arch. Stasys Prikockis), pašventinta 2006 m.

|}

## Gyventojai

## Galerija

Dauglaukis, prie bažnyčios.JPG|Kaimo reginys
Dauglaukis, medžio paminklas.JPG|Stogastulpis Lietuvos 1000-mečiui
Dauglaukis, prie sodybos.JPG|Koplytėlė
Dauglaukis, bokštas su kaimo pavadinimu.JPG|Bokštas su kaimo pavadinimu
Dauglaukis, biblioteka.JPG|Biblioteka


## Šaltiniai

## Nuorodos
* Dauglaukio bendruomenė „Gimtinė“
Lomiai

**Lomiai** – kaimas Tauragės rajono savivaldybėje, 14 km į šiaurės rytus nuo Tauragės, 7 km į šiaurės vakarus nuo Batakių, 4 km nuo Šakviečio, kairiajame Jūros intako Šunijos upelio krante. Seniūnaitijos centras. Veikia paštas (LT-73025), kapinės (A. Bajorino kapas ir kiti), biblioteka, Lomių pagrindinė mokykla, parduotuvė, kultūros namai. Šalia kaimo yra gamtos paminklas – Lomių tuopa.

## Istorija

1575 m. Lomiai minėti Raseinių teismo knygose. 1766 m. pastatyta medinė koplyčia; 1850 m. perstatyta į Kristaus Atsimainymo bažnyčią. XIX a. greta Lomių Treinojoje dvarininkai Šulcai įkūrė Lomių dvarą su parku. Išliko buvusio dvaro sodybos fragmentai – svirnas, statytas XIX a. pabaigoje – XX a. pradžioje, namas, XX a. pradžia, Lomių parkas.

1923 m. ūkininko J. Dautaro namuose įsteigta pradžios mokykla, 1949–1999 m. septynmetė, aštuonmetė, devynmetė, nuo 1999 m. – Lomių pagrindinė mokykla.

1953–1993 m. buvo daržininkystės tarybinio ūkio centrinė gyvenvietė. 1959 m. įkurta biblioteka, yra medicinos punktas.

|}

## Gyventojai
1820 m. buvo 5 kiemai.

### Žymūs žmonės
* Antanas Stancevičius (1920–2007), agronomas botanikas, LŽŪU profesorius
* Birutė Baltrušaitytė-Masionienė (1940–1996), rašytoja, literatūros tyrinėtoja

## Galerija

LomiųTvenkinys.JPG|Užtvenkus Šuniją susidaręs tvenkinys
Sunija_lomiai.JPG|Šunija žemiau užvankos
LomiųDvaro Svirnas.JPG|Atnaujinamas Lomių dvaro svirnas
LomiųParkas.JPG|Kaštonų medynėlis parke
LomiųSvirnas.JPG|Lomių dvaras
Lomiai public square - commemorative stone on a foreground. Taurage district, Lithuania.jpg|Lomių aikštėje pastatytas atminimo akmuo su aikštės įrengimo data 2014 m.


## Šaltiniai

## Nuorodos
*
Gyvavedžiai ešeriai

**Gyvavedžiai ešeriai** (*Embiotocidae*) – ešeržuvių (*Perciformes*) šeima. Dydis – 7–45 cm. Paplitę Ramiojo vandenyno šiaurinės dalies priekrantėse.

Šeimoje 13 genčių, 22 rūšys.
## Gentys
* Dryžieji gyvavedžiai ešeriai (*Amphistichus*)
* Paprastieji gyvavedžiai ešeriai (*Brachyistius*)
* Gyvavedžiai šaineriai (*Cymatogaster*)
* Priekrantiniai gyvavedžiai ešeriai (*Ditrema*)
* Įvairiaspalviai gyvavedžiai ešeriai (*Embiotoca*)
* Išsprogtakiai gyvavedžiai ešeriai (*Hyperprosopon*)
* Vaivorykštiniai gyvavedžiai ešeriai (*Hypsurus*)
* Deltiniai gyvavedžiai ešeriai (*Hysterocarpus*)
* Nykštukiniai gyvavedžiai ešeriai (*Micrometrus*)
* Naujosios ditremos (*Neoditrema*)
* Baltieji gyvavedžiai ešeriai (*Phanerodon*)
* Raudonlūpiai ešeriai (*Rhacochilus*)
* Rožiniai ešeriai (*Zalembius*)
Vaitimėnai

**Vaitimėnai** – kaimas Tauragės rajono savivaldybėje, 5 km į šiaurės vakarus nuo Šakviečio ir 6 km į pietryčius nuo Biržų Lauko. Stovi medinė Šv. Kryžiaus Išaukštinimo bažnyčia (nuo 1935 m.). Vaitimėnų Velnio stalas yra šalia – Griaužuose.

## Istorija

Rašytiniuose šaltiniuose kaimas pirmą kartą minimas 1562 m. sudarytame Karšuvos valsčiaus inventoriuje.

## Gyventojai

## Galerija

Vaitimėnai, bendruomenės namai.JPG|Bendruomenės namai
Vaitimėnai, koplytėlė.JPG|Atstatyta koplytėlė
Vaitimėnai, kapinės.JPG|Senosios kapinės
Vaitimėnai, ženklas.JPG|Įvažiavimas į Vaitimėnus


## Šaltiniai

## Nuorodos
*
Šakvietis

**Šakvietis** – linijinio išsidėstymo kaimas Tauragės rajono savivaldybėje, išsidėstęs 7 km į šiaurės rytus nuo Mažonų, 3 km ištįsęs palei rajoninį kelią  (atšaka į Lomius). Pro kaimą teka Karapolio upelis. Seniūnaitijos centras. Veikia biblioteka, medicinos punktas.

## Istorija

Seniau čia buvo Šakviečio dvaras, kurį kaip ir Sungailiškių bei Mažonų dvarus valdė Jonas Urbanavičius. Dabar vietovė vadinama kaimu. Yra labai senos mažos kapinaitės (buvusio dvaro kapinaitės), o Kasbarynų miške, šalia kaimo – paminklas 1948 m. žuvusiems Aukuro rinktinės partizanams. 2005 m. rugpjūtį kaime sudegė Šakviečio pagrindinė mokykla. Ji atstatyta, bet kaip pradinė mokykla, joje įsikūrė biblioteka ir medicinos punktas, kurio anksčiau čia nebuvo.

|}

## Gyventojai

## Šaltiniai
Varlaukis

**Varlaukis** – kaimas Jurbarko rajono savivaldybėje, 7 km į šiaurę nuo Eržvilko, prie kelio , dešiniajame Šešuvies krante. Stovi medinė Varlaukio Švč. Trejybės bažnyčia (pastatyta 1833 m.), veikia Varlaukio Juozapo Gudavičiaus pagrindinė mokykla (dabar Eržvilko gimnazijos Varlaukio skyrius).

## Istorija

Pokario metais apylinkėse veikė Kęstučio apygardos, Butigeidžio partizanų rinktinės partizanai.1950–1977 m. buvo Varlaukio apylinkės centras. Lybiškiuose buvo Varlaukio geležinkelio stotis.

## Gyventojai

### Žymūs žmonės
* Jonas Novakauskas (1908–1993), kompozitorius, fleitininkas.

## Šaltiniai

## Nuorodos
*
Verenigingas

**Verenigingas** (angl., afrik.: *Vereeniging*) – miestas Pietų Afrikos Respublikoje, Gautengo provincijoje, prie Valio upės. 350 tūkst. gyventojų. Miesto pavadinimas afrikanų k. reiškia „sąjunga, asociacija“.

Verenigingas įkurtas 1892 m. 1902 m. gegužės 31 d. čia pasirašyta Verenigingo taikos sutartis, užbaigusi Antrąjį Būrų karą. Svarbus pramonės centras: geležies, plieno, vamzdžių gamybos, statybinių medžiagų pramonė. Akmens anglių, molio, silicio gavyba. Yra kelios šiluminės elektrinės.

## Nuorodos
* Turizmas 
* Oficiali svetainė
Baltimorė

**Baltimorė** () – uostamiestis JAV rytuose, Merilando valstijoje. 620 961 gyventojų (2010 m.). Tai didelis pramonės, prekybos, finansų, mokslo ir kultūros centras. Yra tarptautinis oro uostas. Jūrų uosto metinė krovinių apyvarta siekia 40 mln. tonų. Išvystyta metalurgijos, metalo apdirbimo, mašinų gamybos, chemijos ir naftos pramonė. Yra metropolitenas.

Mieste veikia keli universitetai, paveikslų galerija, muziejai (tarp jų ir Edgaro Po namas – muziejus).

2024 m. Baltimorės uosto prieigose sugriautas žiedinio aplinkkelio  Fransio Skoto Ki tiltas, į jo atramą įsirėžus jūriniam laivui.

Baltimorė įkurta 1729 metais.

## Gyventojai

## [[Miestų partnerystė|Miestai partneriai]]
Cork

**Cork:**

* Cork Celtic FC – futbolo klubas;
* Cork City FC – futbolo klubas;
* Cork Hibernians FC – futbolo klubas;
* From Under the Cork Tree – muzikos albumas;
* Korkas () – miestas Airijoje;
* Korko grafystė () – Airijos grafystė.
Klivlandas

**Klivlandas** () – miestas Jungtinių Amerikos Valstijų šiaurės rytuose, Ohajo valstijoje. Tai uostas prie Erio ežero ir Kajahogos upės žiočių. Yra tarptautinis oro uostas, metropolitenas. Svarbus finansų, prekybos ir kultūros centras. Išvystyta juodoji metalurgija, metalo apdirbimas, mašinų gamyba, elektrotechnika, elektronika, chemijos ir poligrafijos pramonė.

Yra universitetai, NASA mokslinių tyrimų centras. Meno muziejus (Rytų menas, Europos ir JAV tapyba), Šiuolaikinio meno centras, religinio meno ir muzikos, gamtos istorijos muziejai, zoologijos sodas (vienas didžiausių JAV). Daug sporto statinių ir įrenginių, parkų, rekreacinių teritorijų. Vyksta tarptautinės sodininkystės parodos. Yra XIX a. pastatų.

## Istorija

Miestas įkurtas XVIII amžiuje. 1796 m. įkurtas miestas pavadintas generolo Mozės Klivlando (*Moses Cleaveland*) vardu. XIX a. plėtojosi kaip svarbus transporto mazgas prie Erio kanalo bei sunkiosios pramonės centras.

## Lietuviai
1921 m. įkurta seniausia Klivlendo lietuvių bažnyčia – Klivlendo Šv. Jurgio bažnyčia.

1928 m. įkurta lietuvių tremtinių parapija. Vėliau pastatyta Stasio Kudoko projektuota lietuvių Klivlando Šv. Kryžiaus bažnyčia.

1936 m. atidaryti lietuvių kultūros sodai, kuriuose stovi įvairūs paminklai lietuviškoms asmenybėms tarp kurių Birutė, Maironis, Vincas Kudirka ir Jonas Basanavičius.

1941 m. atidaryta perkelta Telšių ješiva.

1944 m. sausio 9 d. gaisre Klivlande neaiškiomis aplinkybėmis žuvo tarpukario Lietuvos prezidentas Antanas Smetona. 1975 m. jo palaikai buvo perkelti iš Klivlando „Knollwood Cemetery Mausoleum“ į „All Souls“ kapines Čardono mieste (Ohajo valstija).

1962 m. šalia Šv. Kyržiaus bažnyčios atidaryta lietuvių mokykla. Mokykla veikė kaip nuolatinė nuo 1962 m. iki 1988 m., o iki 2020 m. čia veikė šeštadieninė lietuvių mokykla.

## Gyventojai
2020 m. gyventojų surašymo duomenimis, mieste gyveno 372 624 žmonių. Pagal gyventojų skaičių Klivlandas užima antrą vietą Ohajo valstijoje ir 54-tą vietą visoje šalyje.

## Sportas
* Klivlando „Cavaliers“ (krepšinis, nuo 1970 m.)
* Klivlando „Browns“ (amerikietiškasis futbolas, nuo 1946 m.)
* Klivlando „Guardians“ (beisbolas, nuo 1901 m.)

## Giminingi miestai

*  Aleksandrija, Egiptas
*  Bahir Daras, Etiopija
*  Bangaloras, Indija
*  Brašovas, Rumunija
*  Bratislava, Slovakija
*  Klivlandas, Jungtinė Karalystė
*  Konakris, Gvinėja
*  Fieras, Albanija
*  Gdanskas, Lenkija
*  Heidenheimas prie Brenco,Vokietija
*  Holonas, Izraelis
*  Ibadanas, Nigerija
*  Klaipėda, Lietuva *nuo 1992*
*  Lima, Peru
*  Liubliana, Slovėnija
*  Miškolcas, Vengrija
*  Ruanas, Prancūzija
*  Segundo Montesas, Salvadoras
*  Taipėjus, Taivanas
*  Vičenca, Italija
*  Volgogradas, Rusija
*  Mėjo grafystė, Airija

## Išnašos

## Nuorodos
* Miesto tinklapis 
*  Miesto turizmo tinklapis